Udviklingen er ved at vende sig fra storrumskontorer. Flere og flere undersøgelser viser, at storrumskontorer ofte medfører dårlig trivsel og flere sygemeldinger. Dertil kommer, at produktiviteten daler for mange. Desværre er det sådan, at mange af de nye kontorbygninger er indrettet med henblik på storrum, så det er noget, vi må leve med mange år fremover. Derfor er det vigtigt, at man forsøger at få indflydelse på situationen, når man enten skal til at sidde i storrum eller allerede gør det. KS anbefaler, at medarbejderne tages med på råd, når kontorlandskabet skal indrettes eller ændres. Det er for at sikre, at arbejdet fungerer for alle i kontorlandskabet. Risikoen er, at nogle medarbejdere får koncentrationsproblemer, når de placeres i et storrum. Nogle af de typiske udfordringer, der skal løses, kan være: temperaturforskelle i rummet, så nogle sidder behageligt, mens andre fryser eller sveder god adgang til dagslys fra vinduet, mens andre sidder langt væk konstant støj. Hvis virksomhedens medarbejdere i fællesskab drøfter storrumskarakteren og nøje gør sig klart, hvilke opgaver der skal løses i rummet, er der dannet grobund for at tilgodese flere ønsker. På den positive side tæller også, at man får større mulighed for videndeling og nemmere kan følge med i arbejdet generelt. Resultatet kan være, at den kollegiale omgangstone bliver bedre af den enkle årsag, at man er tvunget til at tage hensyn til hinanden. Men desværre ser vi også, at der kan opstå gnidninger i kollegaskabet. Så der er plusser og minusser ved storrum. Der er visse jobtyper, der ikke egner sig til storrumskontorer. Det er for eksempel de job, hvor man har stor kundekontakt og brug for fortrolige samtaler. Derfor er det vigtigt, at der er adgang til små kontorer. Der er store individuelle forskelle på menneskers evne til at fungere i storrumskontorer. KS opfordrer alle arbejdspladser med storrumskontorer til at udarbejde en egentlig politik for arbejde og færdsel i kontoret. Husk altid, at du har en arbejdsmiljørepræsentant, du kan spørge og som bør være med i udformningen af storrumspolitikken. Kontakt KS hvis du vil drøfte eventuelle storrumsproblemer.